
Lietuvos Respublikos Seimas


RYTINIO POSĖDŽIO PROTOKOLAS

2017-05-11  Nr. SPP-61
Vilnius

Posėdžio pirmininkas – Seimo Pirmininkas V. Pranckietis.

10.00 val.
Seimo nario A. Bauros priesaika.

	Prisaikdinimo procedūrą paaiškino ir Seimo nario priesaiką priėmė laikinai einantis Konstitucinio Teismo pirmininko pareigas Konstitucinio Teismo teisėjas G. Mesonis.

Prisiekė Seimo narys A. Baura.

Laikinai einantis Konstitucinio Teismo pirmininko pareigas Konstitucinio Teismo teisėjas G. Mesonis paskelbė, kad prisiekęs Seimo narys A. Baura įgijo visas Tautos atstovo teises.

	Seimo Pirmininkas V. Pranckietis ir kiti Seimo nariai pasveikino Seimo narį A. Baurą.

Užsiregistravo 105 Seimo nariai (10.09 val.)

10.09 val.
Seimo narių pareiškimai.

	Posėdžio pirmininkas paskelbė Seimo nario A. Bauros pareiškimą laikyti jį Lietuvos valstiečių ir žaliųjų sąjungos frakcijos nariu.


10.10 val.
SVARSTYTA. Seniūnų sueigos patikslinta 2017 m. gegužės 11 d. (ketvirtadienio) posėdžių darbotvarkė.
	Pranešėjas – Seimo Pirmininkas V. Pranckietis. 

	Kalbėjo Seimo nariai: A. Stančikas (dėl projekto Nr. XIIIP-663), L. Kasčiūnas (dėl Seimo protokolinio nutarimo), L. Balsys (dėl projekto Nr. XIIIP-324), R. J. Dagys (dėl projekto Nr. XIIIP-241(2), R. Žemaitaitis (dėl projekto Nr. XIIP-4804(2)ES), A. Širinskienė (dėl projekto Nr. XIIP-4804(2)ES).

Balsuota dėl Lietuvos valstiečių ir žaliųjų sąjungos frakcijos pasiūlymo įrašyti į darbotvarkę Seimo rezoliucijos projektą Nr. XIIIP-663: už – 99, prieš – 0, susilaikė 14. Pritarta. (Užsiregistravo 114 Seimo narių (10.16 val.)

Balsuota dėl Mišrios Seimo narių grupės pasiūlymo išbraukti iš darbotvarkės projektą Nr. XIIIP-324: už – 111, prieš – 3, susilaikė 1. Pritarta. (Užsiregistravo 116 Seimo narių (10.17 val.)

Tėvynės sąjungos-Lietuvos krikščionių demokratų frakcijos pasiūlymui išbraukti iš darbotvarkės projektą Nr. XIIIP-241(2) pritarta bendru sutarimu.

	NUTARTA. 	Patvirtinti patikslintą 2017 m. gegužės 11 d. (ketvirtadienio) posėdžių darbotvarkę. Balsavimo rezultatai: už – 113, prieš – 1, susilaikė 1. (Užsiregistravo 115 Seimo narių (10.19 val.)

	Dėl Seimo nario L. Kasčiūno siūlomo Seimo protokolinio nutarimo kalbėjo Seimo nariai: P. Urbšys, G. Kirkilas.

Balsuota dėl pasiūlymo įtraukti į darbotvarkę šį Seimo protokolinį nutarimą: už – 72, prieš – 13, susilaikė 22. Pritarta. (Užsiregistravo 110 Seimo narių  (10.23 val.)


10.24 val.
Informaciniai pranešimai.

Seimo narė D. Šakalienė pranešė, kad 29 Seimo nariai, vadovaudamiesi Lietuvos Respublikos Seimo statuto 145 straipsnio 2 dalimi, prašo atlikti Vardų ir pavardžių rašymo asmens dokumentuose įstatymo projekto Nr. XIIIP-471 ekspertinį vertinimą.


10.24 val.
           SVARSTYTA. Akcinių bendrovių įstatymo Nr. VIII-1835 papildymo 371 straipsniu įstatymo projektas Nr. XIIIP-296(3) (teikėjas – Respublikos Prezidentas) (priėmimo tęsinys).

	Posėdžio pirmininkas paskelbė balsavimą dėl šio įstatymo priėmimo.

	NUTARTA. Priimti Akcinių bendrovių įstatymo Nr. VIII-1835 papildymo 371 straipsniu įstatymą. Balsavimo rezultatai: už – 67, prieš – 1, susilaikė 11. (Užsiregistravo 83 Seimo nariai (10.24 val.)


10.26 val.
           SVARSTYTA. Biudžetinių įstaigų įstatymo Nr. I-1113 1 ir 9 straipsnių pakeitimo ir Įstatymo papildymo 91 straipsniu įstatymo projektas Nr. XIIP-3294(3) (teikėjai – LRV  /  socialinės apsaugos ir darbo ministras L. Kukuraitis) (priėmimas).
	Pranešėjas – Socialinių reikalų ir darbo komiteto atstovas G. Vasiliauskas.

1, 2 straipsniai priimti bendru sutarimu.	

Balsuota, ar pritarti pasiūlymui svarstyti 3 straipsnio Z. Streikaus pataisą, kuriai nepritarė pagrindinis komitetas: už – 31. Pritarta. (Užsiregistravo 81 Seimo narys (10.29 val.)
Dėl balsavimo motyvų dėl šios pataisos kalbėjo Seimo narys A. Sysas.

Balsuota dėl 3 straipsnio Z. Streikaus pataisos, kuriai nepritarė pagrindinis komitetas: už – 5, prieš – 28, susilaikė 70. Nepriimta. (Užsiregistravo 106 Seimo nariai (10.31 val.)
	
Dėl 3 straipsnio G. Skaistės ir A. Matulo pataisos, kuriai pagrindinis komitetas pritarė iš dalies, kalbėjo Seimo narė G. Skaistė.
Balsuota, ar pritarti pasiūlymui svarstyti 3 straipsnio G. Skaistės ir A. Matulo pataisą: už – 63. Pritarta. (Užsiregistravo 96 Seimo nariai (10.33 val.)

Kalbėjo Seimo narė G. Skaistė (prašė balsuoti dėl jų pataisos).
Dėl balsavimo motyvų dėl šios pataisos kalbėjo Seimo narys R. J. Dagys.
Dėl posėdžio vedimo tvarkos kalbėjo Seimo nariai J. Razma, A. Sysas.
Dėl balsavimo motyvų dėl šios pataisos kalbėjo Seimo narys P. Urbšys.

Balsuota dėl 3 straipsnio G. Skaistės ir A. Matulo pataisos: už – 32, prieš – 33, susilaikė 42. Nepriimta. (Užsiregistravo 108 Seimo nariai (10.38 val.)

Dėl 3 straipsnio P. Urbšio pataisos, kuriai pagrindinis komitetas pritarė iš dalies, kalbėjo Seimo narys P. Urbšys (pranešė, kad atsiima šią pataisą), J. Razma (prašė šią pataisą palikti ir dėl jos balsuoti).

Balsuota, ar pritarti pasiūlymui svarstyti 3 straipsnio P. Urbšio pataisą, kurią parėmė J. Razma: už – 50. Pritarta. (Užsiregistravo 104 Seimo nariai (10.40 val.)

	Dėl šios pataisos kalbėjo Seimo narys J. Razma.
	Dėl balsavimo motyvų dėl šios pataisos kalbėjo Seimo nariai: R. J. Dagys, P. Urbšys.
Dėl posėdžio vedimo tvarkos kalbėjo Seimo narys A. Sysas.

Balsuota dėl 3 straipsnio P. Urbšio pataisos, kurią parėmė J. Razma (pagrindinio komiteto redakcijos): už – 49, prieš – 30, susilaikė 27. Nepriimta. (Užsiregistravo 107 Seimo nariai (10.48 val.)

Dėl posėdžio vedimo tvarkos kalbėjo Seimo narys P. Urbšys.

Balsuota, ar pritarti pasiūlymui svarstyti 3 straipsnio R. Juškos pataisą: už – 52. Pritarta. (Užsiregistravo 92 Seimo nariai (10.51 val.)

Dėl posėdžio vedimo tvarkos kalbėjo Seimo narys A. Sysas.

Dėl balsavimo motyvų dėl šios pataisos kalbėjo Seimo nariai: E. Pupinis, P. Urbšys.

Balsuota dėl 3 straipsnio R. Juškos pataisos, kuriai pagrindinis komitetas pritarė iš dalies: už – 58, prieš – 24, susilaikė 26. Priimta. (Užsiregistravo 108 Seimo nariai (10.55 val.)

	Dėl balsavimo rezultatų kalbėjo Seimo narys E. Vareikis (prašė patikslinti balsavimo rezultatus: jis – prieš). 

Dėl posėdžio vedimo tvarkos kalbėjo Seimo narys P. Urbšys (Lietuvos valstiečių ir žaliųjų sąjungos frakcijos vardu prašė daryti pertrauką iki kito posėdžio).

Balsuota dėl Lietuvos valstiečių ir žaliųjų sąjungos frakcijos pasiūlymo daryti pertrauką iki kito posėdžio: už – 67. Pritarta. (Užsiregistravo 103 Seimo nariai (10.56 val.)

NUTARTA. Daryti pertrauką iki kito posėdžio (pagal Seimo statuto 109 straipsnį). 

Replikavo Seimo nariai: R. J. Dagys, P. Urbšys (2 kartus), A. Sysas, E. Gentvilas, E. Pupinis, P. Gražulis.


11.03 val.
           SVARSTYTA. Baudžiamojo proceso kodekso 10, 44, 48, 50, 52, 69, 691, 711, 72, 128, 140, 168, 190, 192, 196, 197, 233 straipsnių ir priedo pakeitimo įstatymo projektas Nr. XIIIP-115(2)ES (teikėjai – LRV  / teisingumo ministrė M. Vainiutė) (priėmimas) (taikoma skubos tvarka).

1–19 straipsniai priimti bendru sutarimu.	

	NUTARTA. Priimti Baudžiamojo proceso kodekso 10, 44, 48, 50, 52, 69, 691, 711, 72, 128, 140, 168, 190, 192, 196, 197, 233 straipsnių ir priedo pakeitimo įstatymą. Balsavimo rezultatai: už – 99, prieš – 0, susilaikė 2. (Užsiregistravo 101 Seimo narys (11.05 val.)


11.06 val.
           SVARSTYTA. Advokatūros įstatymo Nr. IX-2066 45, 46 straipsnių ir priedo pakeitimo įstatymo projektas Nr. XIIIP-116(2)ES (teikėjai – LRV  / teisingumo ministrė M. Vainiutė) (priėmimas) (taikoma skubos tvarka).

1–3 straipsniai priimti bendru sutarimu.	

	NUTARTA. Priimti Advokatūros įstatymo Nr. IX-2066 45, 46 straipsnių ir priedo pakeitimo įstatymą. Balsavimo rezultatai: už – 100, prieš – 0, susilaikė 1. (Užsiregistravo 103 Seimo nariai (11.06 val.)


11.07 val.
           SVARSTYTA. Suėmimo vykdymo įstatymo Nr. I-1175 14, 23, 31 straipsnių ir priedo pakeitimo įstatymo projektas Nr. XIIIP-117(2)ES (teikėjai – LRV  / teisingumo ministrė M. Vainiutė) (priėmimas) (taikoma skubos tvarka).

1–4 straipsniai priimti bendru sutarimu.	

	NUTARTA. Priimti Suėmimo vykdymo įstatymo Nr. I-1175 14, 23, 31 straipsnių ir priedo pakeitimo įstatymą. Balsavimo rezultatai: už – 103, prieš – 0, susilaikė 2. (Užsiregistravo 105 Seimo nariai (11.08 val.)


11.09 val.
           SVARSTYTA. Specialiųjų tyrimų tarnybos įstatymo Nr. VIII-1649 6 straipsnio pakeitimo įstatymo projektas Nr. XIIIP-465(2) (teikėjai – D. Gaižauskas / 8 Seimo nariai) (priėmimas).
	Pranešėjas – Nacionalinio saugumo ir gynybos komiteto pirmininkas V. Bakas.

Dėl 1 straipsnio P. Gražulio, R. Žemaitaičio ir kt. pataisos, kuriai nepritarė pagrindinis komitetas, kalbėjo Seimo narys P. Gražulis.
Balsuota, ar pritarti pasiūlymui svarstyti 1 straipsnio P. Gražulio, R. Žemaitaičio ir kt. pataisą, kuriai nepritarė pagrindinis komitetas: už – 20. Nepritarta. (Užsiregistravo 76 Seimo nariai (11.10 val.)

	1 straipsnis priimtas bendru sutarimu.

	2 straipsnis priimtas bendru sutarimu.

	Dėl balsavimo motyvų dėl viso įstatymo kalbėjo Seimo nariai: M. Majauskas, K. Glaveckas, I. Šimonytė, R. Žemaitaitis, V. Bakas, A. Skardžius, D. Gaižauskas, A. Sysas.

Replikavo Seimo nariai: V. Bakas, A. Sysas.

	NUTARTA. Priimti Specialiųjų tyrimų tarnybos įstatymo Nr. VIII-1649 6 straipsnio pakeitimo įstatymą. Balsavimo rezultatai: už – 80, prieš – 5, susilaikė 20. (Užsiregistravo 105 Seimo nariai (11.25 val.)

Replikavo Seimo nariai: P. Gražulis (2 kartus), E. Gentvilas, R. Žemaitaitis.


11.29 val.
           SVARSTYTA. Sveikatos draudimo įstatymo Nr. I-1343 28 straipsnio pakeitimo įstatymo projektas Nr. XIIIP-461(2) (teikėjai – A. Širinskienė / 3 Seimo nariai) (priėmimas).
	Pranešėja – Sveikatos reikalų komiteto pirmininkė A. Širinskienė.

Pagrindinio komiteto nuomonei dėl visų Teisės departamento pastabų pritarta bendru sutarimu. 

1, 2 straipsniai priimti bendru sutarimu.	

	Dėl balsavimo motyvų dėl viso įstatymo kalbėjo Seimo nariai: R. Martinėlis, D. Kaminskas, A. Vinkus, K. Masiulis, R. J. Dagys.

	NUTARTA. Priimti Sveikatos draudimo įstatymo Nr. I-1343 28 straipsnio pakeitimo įstatymą. Balsavimo rezultatai: už – 100, prieš – 0, susilaikė 3. (Užsiregistravo 103 Seimo nariai (11.35 val.)

Replikavo Seimo narys A. Vinkus.


11.36 val.
           SVARSTYTA. Farmacijos įstatymo Nr. X-709 57 straipsnio pakeitimo įstatymo projektas Nr. XIIIP-472(2) (teikėjai – A. Širinskienė, A. Veryga) (priėmimas).
	Pranešėja – Sveikatos reikalų komiteto pirmininkė A. Širinskienė.

Pagrindinio komiteto nuomonei dėl visų Teisės departamento pastabų pritarta bendru sutarimu. 

1, 2 straipsniai priimti bendru sutarimu.	

	Dėl balsavimo motyvų dėl viso įstatymo kalbėjo Seimo nariai: R. Martinėlis, D. Kaminskas, A. Vinkus.

	NUTARTA. Priimti Farmacijos įstatymo Nr. X-709 57 straipsnio pakeitimo įstatymą. Balsavimo rezultatai: už – 101, prieš – 0, susilaikė 1. (Užsiregistravo 102 Seimo nariai (11.40 val.)

Replikavo Seimo narė A. Širinskienė.


11.41 val.
           SVARSTYTA. Profesionaliojo scenos meno įstatymo Nr. IX-2257 11 straipsnio pakeitimo įstatymo projektas Nr. XIIIP-466(2) (teikėjai – V. Juozapaitis / 10 Seimo narių) (priėmimas).
	Pranešėjas – Kultūros komiteto pirmininkas R. Karbauskis.

Dėl R. Šarknicko ir S. Tumėno pataisos, kuriai nepritarė pagrindinis komitetas, kalbėjo Seimo narys R. Šarknickas (atsiėmė šią pataisą).
[bookmark: _GoBack]
Balsuota, ar pritarti pasiūlymui svarstyti J. Oleko ir G. Kirkilo pataisą, kuriai nepritarė pagrindinis komitetas: už – 15. Nepritarta. (Užsiregistravo 69 Seimo nariai (11.43 val.)

	1 straipsnis priimtas bendru sutarimu.

Balsuota, ar pritarti pasiūlymui svarstyti V. Juozapaičio pataisą, kuriai pritarė pagrindinis komitetas: už – 79. Pritarta. (Užsiregistravo 94 Seimo nariai (11.46 val.)

V. Juozapaičio pataisa, kuriai pritarė pagrindinis komitetas, priimta bendru sutarimu

	2 straipsnis priimtas bendru sutarimu.

	3 straipsnis priimtas bendru sutarimu.

Pagrindinio komiteto nuomonei dėl visų Teisės departamento pastabų pritarta bendru sutarimu. 

	Dėl balsavimo motyvų dėl viso įstatymo kalbėjo Seimo nariai: V. Kernagis, M. Majauskas, R. Morkūnaitė-Mikulėnienė, A. Sysas, V. Juozapaitis, A. Skardžius, R. Šarknickas, J. Narkevičius.

	NUTARTA. Priimti Profesionaliojo scenos meno įstatymo IX-2257 11 straipsnio pakeitimo įstatymą. Balsavimo rezultatai: už – 65, prieš – 7, susilaikė 22. (Užsiregistravo 95 Seimo nariai (11.59 val.)


	Toliau posėdžiui pirmininkavo Seimo Pirmininko pavaduotojas A. Nekrošius.


12.01 val.
           SVARSTYTA. Moterų ir vyrų lygių galimybių įstatymo Nr. VIII-947 5, 6 ir 11 straipsnių pakeitimo įstatymo projektas Nr. XIIIP-486(2) (teikėjai – A. Armonaitė / 9 Seimo nariai / 29 Seimo nariai) (priėmimas).
	Pranešėja – Žmogaus teisių komiteto atstovė V. Čmilytė-Nielsen.

1–4 straipsniai priimti bendru sutarimu.	

	Dėl balsavimo motyvų dėl viso įstatymo kalbėjo Seimo narys A. Sysas.

	NUTARTA. Priimti Moterų ir vyrų lygių galimybių įstatymo Nr. VIII-947 5, 6 ir 11 straipsnių pakeitimo įstatymą. Balsavimo rezultatai: už – 81, prieš – 0, susilaikė 2. (Užsiregistravo 83 Seimo nariai (12.03 val.)


12.03 val.
           SVARSTYTA. Lygių galimybių įstatymo Nr. IX-1826 7 straipsnio pakeitimo įstatymo projektas Nr. XIIIP-487(2) (teikėjai – A. Armonaitė / 9 Seimo nariai / 29 Seimo nariai) (priėmimas).

1, 2 straipsniai priimti bendru sutarimu.	

	NUTARTA. Priimti Lygių galimybių įstatymo Nr. IX-1826 7 straipsnio pakeitimo įstatymą. Balsavimo rezultatai: už – 81, prieš – 0, susilaikė 1. (Užsiregistravo 83 Seimo nariai (12.04 val.)


12.05 val.
           SVARSTYTA. Viešųjų ir privačių interesų derinimo valstybinėje tarnyboje įstatymo Nr. VIII-371 4, 10 ir 13 straipsnių pakeitimo įstatymo projektas Nr. XIIIP-503(2) (teikėjai – A. Širinskienė / 29 Seimo nariai) (priėmimas).
	Pranešėjas – Valstybės valdymo ir savivaldybių komiteto atstovas Z. Streikus.

1–4 straipsniai priimti bendru sutarimu.	

	NUTARTA. Priimti Viešųjų ir privačių interesų derinimo valstybinėje tarnyboje įstatymo Nr. VIII-371 4, 10 ir 13 straipsnių pakeitimo įstatymą. Balsavimo rezultatai: už – 76, prieš – 0, susilaikė 0. (Užsiregistravo 77 Seimo nariai (12.07 val.)

	Dėl balsavimo rezultatų dėl Lygių galimybių įstatymo Nr. IX-1826 7 straipsnio pakeitimo įstatymo projekto Nr. XIIIP-487(2) priėmimo kalbėjo Seimo narė D. Šakalienė  (prašė patikslinti balsavimo rezultatus: ji – už). 


12.07 val.
           SVARSTYTA. Žemės reformos įstatymo Nr. I-1607 22 straipsnio pakeitimo įstatymo projektas Nr. XIIIP-416(3) (teikėjai – LRV  /  žemės ūkio ministras B. Markauskas) (priėmimas).
	Pranešėjas – Kaimo reikalų komiteto atstovas V. Rastenis.

	Dėl balsavimo motyvų dėl viso įstatymo kalbėjo Seimo nariai: S. Gentvilas, A. Skardžius, E. Pupinis.

	NUTARTA. Priimti Žemės reformos įstatymo Nr. I-1607 22 straipsnio pakeitimo įstatymą. Balsavimo rezultatai: už – 78, prieš – 1, susilaikė 9. (Užsiregistravo 88 Seimo nariai (12.14 val.)


12.15 val.
           SVARSTYTA. Krašto apsaugos sistemos organizavimo ir karo tarnybos įstatymo Nr. VIII-723 2, 31, 32, 321, 36, 45, 47, 53, 54 ir 60 straipsnių pakeitimo ir 46 straipsnio pripažinimo netekusiu  galios įstatymo projektas Nr. XIIP-4844(2) (teikėjas – J. Olekas) (svarstymas).

Pagrindinio – Nacionalinio saugumo ir gynybos komiteto išvadą pateikė šio komiteto pirmininkas A. Bakas.

	NUTARTA. Pritarti šiam projektui po svarstymo Seimo posėdyje. Pritarta bendru sutarimu. 


12.18 val.
           SVARSTYTA Karo prievolės įstatymo Nr. I-1593 3 ir 21 straipsnių pakeitimo įstatymo projektas Nr. XIIP-4845(2) (teikėjas – J. Olekas) (svarstymas).

Pagrindinio – Nacionalinio saugumo ir gynybos komiteto išvadą pateikė šio komiteto pirmininkas A. Bakas.

	NUTARTA. Pritarti šiam projektui po svarstymo Seimo posėdyje. Pritarta bendru sutarimu. 


12.19 val.
           SVARSTYTA. Seimo rezoliucijos „Dėl Europos Sąjungos bendrosios žemės ūkio politikos po 2020 metų“ projektas Nr. XIIIP-663 (teikėjai – A. Stančikas / 28 Seimo nariai) (pateikimas, svarstymas ir priėmimas).
	Pranešėjas – Seimo narys A. Stančikas.

	Klausė Seimo nariai: K. Starkevičius, A. Armonaitė, E. Pupinis.

	Balsuota, ar priimti šią rezoliuciją be pataisų: už – 65, prieš – 0, susilaikė 7. Pritarta. (Užsiregistravo 73 Seimo nariai (12.29 val.)

	NUTARTA. Priimti Seimo rezoliuciją „Dėl Europos Sąjungos bendrosios žemės ūkio politikos po 2020 metų“.


12.31 val.
           SVARSTYTA. Seimo nutarimo „Dėl Lietuvos Respublikos Seimo 2016 m. lapkričio 16 d. nutarimo Nr. XIII-13 „Dėl Lietuvos Respublikos Seimo komitetų narių skaičiaus“ pakeitimo“ projektas Nr. XIIIP-690 (pateikimas, svarstymas ir priėmimas).
	Pranešėja – Seimo Pirmininko pirmoji pavaduotoja R. Baškienė.

NUTARTA. Pritarti šiam projektui po pateikimo. Pritarta bendru sutarimu.

	NUTARTA. Pritarti šiam projektui po svarstymo Seimo posėdyje. Pritarta bendru sutarimu.

	Posėdžio pirmininko pasiūlymui pradėti priėmimo procedūrą pritarta bendru sutarimu. 

	NUTARTA. Priimti Seimo nutarimą „Dėl Lietuvos Respublikos Seimo 2016 m. lapkričio 16 d. nutarimo Nr. XIII-13 „Dėl Lietuvos Respublikos Seimo komitetų narių skaičiaus“ pakeitimo“. Balsavimo rezultatai: už – 77, prieš – 0, susilaikė 0. (Užsiregistravo 78 Seimo nariai (12.32 val.)


12.33 val.
           SVARSTYTA. Seimo nutarimo „Dėl Lietuvos Respublikos Seimo 2016 m. lapkričio 16 d. nutarimo Nr. XIII-14 „Dėl Lietuvos Respublikos Seimo komitetų sudėties patvirtinimo“ pakeitimo“ projektas Nr. XIIIP-691 (svarstymas ir priėmimas).
	Pranešėja – Seimo Pirmininko pirmoji pavaduotoja R. Baškienė.

NUTARTA. Pritarti šiam projektui po pateikimo. Pritarta bendru sutarimu.

	NUTARTA. Pritarti šiam projektui po svarstymo Seimo posėdyje. Pritarta bendru sutarimu.

	Posėdžio pirmininko pasiūlymui pradėti priėmimo procedūrą pritarta bendru sutarimu. 

	NUTARTA. Priimti Seimo nutarimą „Dėl Lietuvos Respublikos Seimo 2016 m. lapkričio 16 d. nutarimo Nr. XIII-14 „Dėl Lietuvos Respublikos Seimo komitetų sudėties patvirtinimo“ pakeitimo“. Balsavimo rezultatai: už – 78, prieš – 1, susilaikė 0. (Užsiregistravo 79 Seimo nariai (12.33 val.)

	Dėl balsavimo rezultatų kalbėjo Seimo narys R. Karbauskis  (prašė patikslinti balsavimo rezultatus: jis – už). 
 

12.34 val.
           SVARSTYTA. Seimo nutarimo „Dėl Lietuvos Respublikos Seimo 2017 m. kovo 16 d. nutarimo Nr. XIII-226 „Dėl Lietuvos Respublikos Seimo II (pavasario) sesijos darbų programos“ pakeitimo“ projektas Nr. XIIIP-679 (pateikimas, svarstymas ir priėmimas).
	Pranešėja – Seimo narė R. Budbergytė.

NUTARTA. Pritarti šiam projektui po pateikimo. Pritarta bendru sutarimu.

	NUTARTA. Pritarti šiam projektui po svarstymo Seimo posėdyje. Pritarta bendru sutarimu.

	Posėdžio pirmininko pasiūlymui pradėti priėmimo procedūrą pritarta bendru sutarimu. 

	NUTARTA. Priimti Seimo nutarimą „Dėl Lietuvos Respublikos Seimo 2017 m. kovo 16 d. nutarimo Nr. XIII-226 „Dėl Lietuvos Respublikos Seimo II (pavasario) sesijos darbų programos“ pakeitimo“. Balsavimo rezultatai: už – 75, prieš – 0, susilaikė 0. (Užsiregistravo 76 Seimo nariai (12.36 val.)


12.37 val.
           SVARSTYTA. Turto ir verslo vertinimo pagrindų įstatymo Nr. VIII-1202 29 straipsnio pakeitimo įstatymo projektas Nr. XIIIP-645 (teikėjai – I. Šimonytė / Audito komitetas) (pateikimas).
 	Pranešėja –  Audito komiteto atstovė R. Budbergytė.
 
	Dėl balsavimo motyvų kalbėjo Seimo narė I. Šimonytė.
 
           NUTARTA:
	1. Pritarti šiam projektui po pateikimo ir pradėti jo svarstymo procedūrą. Pritarta bendru sutarimu. 
	2. Paskirti Audito komitetą pagrindiniu komitetu šiam projektui svarstyti. Pritarta bendru sutarimu.
	3. Paskirti šio projekto preliminarią svarstymo Seimo posėdyje datą – 2017-06-08. Pritarta bendru sutarimu. 


12.39 val.
           SVARSTYTA. Seimo protokolinis nutarimas (dėl Vardų ir pavardžių rašymo asmens dokumentuose įstatymo projekto Nr. XIIIP-471 ir Vardų ir pavardžių rašymo dokumentuose įstatymo projekto Nr. XIIIP-535) (teikėjas – L. Kasčiūnas).
	Pranešėjas – Seimo narys L. Kasčiūnas.

	Dėl balsavimo motyvų kalbėjo Seimo narys A. Ažubalis.

NUTARTA.	Priimti tokį Seimo protokolinį nutarimą:
Lietuvos Respublikos Konstitucinis Teismas 2014 m. vasario 27 d. sprendime formuluojamoje doktrinoje dėl konstitucinio valstybinės kalbos statuso ir jos apsaugos principų įtvirtino pagrindinį principą – asmenvardžiai Lietuvos Respublikos piliečių asmens dokumentuose turi būti rašomi valstybine kalba, taip pat išaiškino, jog tokia nuostata „inter alia reiškia, kad kai įstatymų leidėjui nustatant asmens vardo ir pavardės rašymo Lietuvos Respublikos piliečio pase teisinį reguliavimą yra reikalingos specialios žinios, jis turi gauti specialių (profesinių) žinių turinčių asmenų (institucijų), inter alia pagal Lietuvos Respublikos įstatymus iš profesionalių kalbininkų – lietuvių kalbos specialistų sudarytos valstybės institucijos, turinčios įgaliojimus rūpintis valstybinės kalbos saugojimu, pagal savo kompetenciją nustatyti valstybinės kalbos politikos gaires (arba siūlyti atitinkamoms įstatymų leidžiamosios ir vykdomosios valdžios institucijoms jas nustatyti savo leidžiamais teisės aktais) ir vykdyti valstybinę kalbos politiką, šiuo metu įstatyme nurodytos institucijos – Valstybinės lietuvių kalbos komisijos), oficialią išvadą, inter alia aiškiai išdėstytą poziciją, aiškius siūlymus, į kuriuos įstatymų leidėjas negali neatsižvelgti“.
Lietuvos Respublikos Seimas, atsižvelgdamas į šį Konstitucinio Teismo išaiškinimą, prašo Valstybinės lietuvių kalbos komisijos įvertinti Lietuvos Respublikos vardų ir pavardžių rašymo asmens dokumentuose įstatymo projektą Nr. XIIIP-471 ir Lietuvos Respublikos vardų ir pavardžių rašymo dokumentuose įstatymo projektą Nr. XIIIP-535 ir pateikti išvadas dėl jų.  Pritarta bendru sutarimu. 



12.42 val.
SVARSTYTA. Civilinio kodekso 3.214 straipsnio pakeitimo įstatymo projektas Nr. XIIIP-339 (teikėjas – R. Šarknickas) (pateikimas).
Pranešėjas – Seimo narys R. Šarknickas. 

Klausė Seimo nariai: R. Šalaševičiūtė, L. Staniuvienė, R. Martinėlis, D. Šakalienė, A. Šimas.
Dėl balsavimo motyvų kalbėjo Seimo narys R. Žemaitaitis.

Dėl papildomų komitetų kalbėjo Seimo nariai: V. Simulikas (siūlė paskirti papildomu komitetu Žmogaus teisių komitetą), R. J. Dagys (siūlė paskirti papildomu komitetu Socialinių reikalų ir darbo komitetą). 



NUTARTA:
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 77, prieš – 0, susilaikė 2. (Užsiregistravo 79 Seimo nariai (12.53 val.)
2. Paskirti Teisės ir teisėtvarkos komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti Socialinių reikalų ir darbo bei Žmogaus teisių komitetus papildomais komitetais šiam projektui svarstyti. Pritarta bendru sutarimu.
4. Paskirti šio projekto preliminarią svarstymo Seimo posėdyje datą – 2017-06-29. Pritarta bendru sutarimu.
	


12.55 val.
SVARSTYTA. Seimo nutarimo „Dėl 2017 metų paskelbimo arkivyskupo Teofiliaus Matulionio metais“ projektas Nr. XIIIP-323 (teikėjai – P. Saudargas / 5 Seimo nariai) (pateikimas).
Pranešėjas – Seimo narys A. Ažubalis.

Klausė Seimo nariai: S. Tumėnas, A. Gumuliauskas, R. J. Dagys, K. Starkevičius.
Dėl balsavimo motyvų kalbėjo Seimo narys M. Adomėnas.

NUTARTA. Pritarti šiam projektui po pateikimo ir pradėti jo svarstymo procedūrą. Pritarta bendru sutarimu. 


Kalbėjo Seimo nariai: S. Tumėnas (prašė svarstyti šį projektą skubos tvarka), J. Narkevičius (prašė Kultūros komitetą paskirti pagrindiniu komitetu šiam projektui svarstyti).


Alternatyvus balsavimas dėl pagrindinio komiteto: už Švietimo ir mokslo komitetą balsavo 27, už Kultūros komitetą – 48. Pritarta antram pasiūlymui. (Užsiregistravo 77 Seimo nariai (13.04 val.)


NUTARTA:
1. Paskirti Kultūros komitetą pagrindiniu komitetu šiam projektui svarstyti. 
2. Paskirti Švietimo ir mokslo komitetą papildomu komitetu šiam projektui svarstyti. Pritarta bendru sutarimu.
3. Svarstyti šį projektą skubos tvarka. Pritarta bendru sutarimu. 
4. Paskirti šio projekto preliminarią svarstymo Seimo posėdyje datą – 2017-05-25. Pritarta bendru sutarimu.



13.05 val.
Informaciniai pranešimai.

Posėdžio pirmininkas paskelbė Seimo Etikos ir procedūrų komisijos išvadą (dėl Vyriausiosios rinkimų komisijos įstatymo Nr. IX-985 7, 10, 12 ir 14 straipsnių pakeitimo įstatymo projekto Nr. XIIIP-488(3).



	Kalbėjo Seimo Etikos ir procedūrų komisijos pirmininkė R. Tamašunienė.


Užsiregistravo 76 Seimo nariai (13.07 val.)


Posėdis baigtas
 (13.08 val.)




Seimo Pirmininkas	Viktoras Pranckietis 
	



Seimo Pirmininko pavaduotojas	Arvydas Nekrošius

